Sisä-Suomen sairaala

Sisä-Suomen sairaala oli Suolahdessa vuosina 1953–2008 toiminut psykiatrinen sairaala ja Suomen ensimmäinen B-mielisairaala. Se avattiin 20. maaliskuuta 1953. Vuonna 1953 valmistuneen osan on suunnitellut arkkitehti Martti Paalanen ja vuonna 1957 valmistuneen osan arkkitehti Eino Pitkänen. Sairaalan toimiessa B-mielisairaalana siinä oli yhteensä 277 sairaansijaa. Toiminta psykiatrisena sairaalana päättyi vuonna 2008, jonka jälkeen tiloissa oli Mehiläisen hoitoyksiköitä. Keski-Suomen sairaanhoitopiiri valmisteli isoa kiinteistökauppaa liittyen Jyväskylässä sijaitsevan vanhan Keski-Suomen keskussairaalan kiinteistöjen myymiseen. Samassa yhteydessä oli tarkoitus myydä myös Sisä-Suomen sairaalan kiinteistöt. Kiinteistökauppa solmittiin 11.10.2021 Keski-Suomen sairaanhoitopiirin sekä Investors House Oyj:n, Royal House Oy:n ja Ovaro Kiinteistösijoitus Oy:n välillä. Helmikussa 2025 julkaistiin tieto, että kiinteistö on myyty Betoniteam Oy:lle syksyllä 2024. Samalla rakennusten kerrottiin kärsineen niin paljon ilkivallasta, että niistä on katkaistu sähkö ja vesi. Ilkivallasta huolimatta rakennukset siivotaan ja alueelle on rakenteilla airsoft ja reserviläis peli-/harjoitusalue. Katso myös Luettelo Suomen sairaaloista Lähteet Aiheesta muualla Ahola Teija. Terveyttä kaikille. B-mielisairaalat 1950-luvulta 70-luvulle. Museovirasto 2015.[1] Ala-Haavisto, Raili. Sisä-Suomen sairaala : Suomen ensimmäinen B-mielisairaala 1953-2003; Gummerus 2003.